DECIZIA COMISIEI
din 18 iunie 2007
de prelungire a perioadei de valabilitate a Deciziei 2002/499/CE pentru plantele de Chamaecyparis Spach, Juniperus L. și Pinus L. originare din Republica Coreea și a căror creștere este inhibată natural sau artificial
[notificată cu numărul C(2007) 2495]
(2007/432/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1),
întrucât:
(1)
Decizia 2002/499/CE a Comisiei din 26 iunie 2002 de autorizare a derogărilor de la anumite dispoziții din Directiva 2000/29/CE a Consiliului pentru plantele de Chamaecyparis Spach, Juniperus L. și Pinus L. originare din Republica Coreea și a căror creștere este inhibată natural sau artificial (2) autorizează statele membre să prevadă derogări de la anumite dispoziții ale Directivei 2000/29/CE pentru plantele de Chamaecyparis Spach, Juniperus L. și Pinus L. originare din Republica Coreea, pentru perioade limitate și sub rezerva îndeplinirii unor condiții specifice.
(2)
Dat fiind că circumstanțele care justifică autorizația se aplică în continuare și că nu există nicio informație nouă care să justifice reexaminarea condițiilor specifice, este necesară prelungirea autorizației.
(3)
Prin urmare, Decizia 2002/499/CE trebuie modificată în consecință.
(4)
Măsurile prevăzute în prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Decizia 2002/499/CE se modifică după cum urmează:
1.
La articolul 2 primul și al doilea paragraf, „2008” se înlocuiește cu „2010”.
2.
Articolul 4 se înlocuiește cu următorul text:
„Articolul 4
Statele membre pot să aplice derogările menționate la articolul 1 plantelor importate în Comunitate în următoarele perioade:
Plante
Perioadă
Chamaecyparis:
1.6.2004-31.12.2010
Juniperus:
1.11.2004-31.3.2005
1.11.2005-31.3.2006
1.11.2006-31.3.2007
1.11.2007-31.3.2008
1.11.2008-31.3.2009
1.11.2009-31.3.2010
Pinus:
1.6.2004-31.12.2010”
Articolul 2
Prezenta decizie se adresează statelor membre.
Adoptată la Bruxelles, 18 iunie 2007.